
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 337 


21 Μάίου 1998 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Εφαρμογή του άρθρου 1 του Μ. 653/77 για βελτίωση 
του οδικού τμήματος Άγιος Νικόλαος - Παχειά Άμ¬ 
μος στο επί μέρους τμήμα «Γέφυρα Φρουζή» του 
Βορείου Οδικού Άξονα Κρήτης . 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας 4 (περιοχή Πάτημα) του Δήμου 
Βριλησσίων (Ν. Αττικής) . 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
σχεδίου περιοχή του Δήμου Αγρινίου (Ν. Αιτωλοα¬ 
καρνανίας) για την εκτέλεση του επείγοντος στεγα- 
σπκού προγράμματος του Οργανισμού Εργατικής 
Κατοικίας (Ο.Ε.Κ.) «ΑΓΡΙΝΙΟ IX» και καθορισμός 
όρων και περιορισμών δόμησης αυτού . 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ- Δ12/0/32278 (1) 

Εφαρμογή του άρθρου 1 του Ν. 653/77 για τη βελτίωση 
του οδικού τμήματος Άγιος Νικόλαος - Παχειά Άμμος 
στο επί μέρους τμήμα «Γέφυρα Φρουζή» του Βορείου 
Οδικού Άξονα Κρήτης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 653/77 «Περί υποχρεώσεως των 
παροδίων ιδιοκτητών για τη διάνοιξη οδών κ.λπ.» όπως 
τροποποιήθηκε και συμπληρώθηκε με τους Ν. 960 (αρ. 9 
παρ. 4), Ν. 947/79 (αρ. 62 παρ. 9 και 10) Ν. 349/83 (αρ. 
14) και Ν. 1418/84 (αρ. 25) σε συνδυασμό με την Α1 /ο/2/ 
7/12.3.85 απόφαση Υπουργού ΠΕ.ΧΩ.Δ.Ε. 


2. Τις διατάξεις του Π.Δ. 929/79 «Περί εκτελέσεως του 
άρθρου 1 του Ν. 653/77». 

3. Τις διατάξεις του Π.Δ. 69/88 «Περί Οργανισμού της 
Γεν. Γραμμ. Δημ. Έργων». 

4. Τις διατάξεις του Ν. 797/71 «Περί αναγκαστικών 
απαλλοτριώσεων». 

5. Τη Δ12/30945/16.3.89 (Ε. 30) Εγκύκλιο του Υπουρ¬ 
γού ΠΕ.ΧΩ.Δ.Ε. 

6. Τη Δ16α/04/773/29.11.90 κοινή απόφαση Υπουρ¬ 
γού Προεδρίας της Κυβερνήσεως και του Αναπληρωτή 
Υπουργού ΠΕ.ΧΩ.Δ.Ε. για την εξαίρεση διοικητικών πρά¬ 
ξεων ή εγγράφων από τον κανόνα των τριών υπογρα¬ 
φών. 

7. Τη Δ16α/316/Α.Φ./6.5.91 απόφαση επιλογής και 
τοποθέτησης Γενικών Διευθυντών. 

8. ΤΗν απόφαση Δ17/01/79/Φ.Θ.2.2.1/24.8.89 (ΦΕΚ 
666 Β') του Υπουργού ΠΕ.ΧΩ.Δ.Ε. περί μεταβιβάσεως αρ¬ 
μοδιοτήτων στο Γεν. Γραμματέα κ.λπ. όπως τροποποιή¬ 
θηκε και συμπληρώθηκε με την απόφαση Δ17α/02/100/ 
Φ.Θ.2.2.1/19.10.89 του ιδίου. 

9. το Ν. 2052/92 και την Εγκύκλιο Δ12/35572/23.7.92 
με την οποία παρέχονται διευκρινίσεις και οδηγίες για την 
εφαρμογή του Ν. 2052/92. 

10. Τη Δ17α/03/99/Φ.2.2.1 ./29.10.96 απόφαση ανά¬ 
θεσης αρμοδιοτήτων στον Υφυπουργό ΠΕΧΩΔΕ Κ. Χρ. 
Βερελή. 

11. Τα από 22.9.97 και 16.2,98 σχετικά έγγραφα της Δ/ 
νσης Δημοσίων Έργων της Γεν. Δ/νσης Περιφέρειας Κρή¬ 
της με τα οποία υποβλήθηκε το υπόψη κτηματολόγιο που 
θεωρήθηκε την 22.9.97 από το Διευθυντή της ίδιας Διεύ¬ 
θυνσης. 

12. Τη ΔΜΕΟ/α/2429/7.4.98 απόφαση Έγκρισης Ορι¬ 
στικής Μελέτης α) οδού και β) Παράλληλων έργων στο επί 
μέρους τμήμα περιοχής Γέφυρας Φρουζή της Νέας Ε.Ο. 
Αγ. Νικολάου - Παχειός Άμμου του Βόρειου Οδικού 
Άξονα Κρήτης. 

13. Τη Δ12/ο/32166/30.4.98 απόφαση Έγκρισης Κτη¬ 
ματολογίου της Μελέτης του θέματος, αποφασίζουμε: 

Ορίζουμε ότι το οδικό τμήμα Αγ. Νικόλαος - Παχειά Άμ¬ 
μος στο επιμέρους τμήμα «Γέφυρα Φρουζή» αποτελεί 
βελτίωση - διαπλάτυνση του υφισταμένου Βόρειου Άξονα 
Κρήτης και έχουν εφαρμογή οι διατάξεις του άρθρου 1 του 
Ν. 653/77. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΝ (ΤΕΥΧΟΣ ΤΕΤΑΡΤΟ) 


Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 7 ΜαΤου 1998 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 

- 4 - 

ΠΟΛΕΟ ΔΟΜ ΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομικής μελέτης τμήματος της πολεοδο- 

μικής ενότητας 4 (περιοχή Πάτημα) του Δήμου Βριλησ- 

σΐων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6), 7 
(παρ. 1, 2 και 4) και 43 παρ. 3 του Ν. 1337/83 «Επέκταση 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α' 33), όπως το άρθρο 6 τροποποιήθηκε 
με την παρ. 2 του άρθρου 8 του Ν. 1512/1985 «Τροποποί- 
ηση και συμπλήρωση πολεοδομικών διατάξεων, ρύθμιση 
σύναψών θεμάτων και θεμάτων του Ταμείου Νομικών (Α' 
4). 

2. Τις διατάξεις του άρθρου 3 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1) 7, 8 και 9 του Ν. 
1577/1985 «Γενικός Οικοδομικός Κανονισμός·· (Α' 210) 
όπως τροποποιήθηκαν με το άρθρο 13 (παρ. 1, 2, 3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις·» (Α’ 141) και το άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α 
154) και αντικαταστάθηκε με την παρ. 2α του άρθρου 1 
του Ν 2469/1997 (Α' 38). 

5. Την υπ’ αρ. 71869/3127/24.10.1986 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων «Ένκριση Γενικού Πολεοδομικού Σχεδίου της κοινό¬ 
τητας Βριλησσίων (Ν. Αττικής)·· (Δ' 1135) όπως τροποποι¬ 
ήθηκε με τις 33727/1688/3.6.1987 (Δ' 536) και 95891/ 
7094/25.11.1992 (Δ' 13/1993) αποφάσεις Υπουργού 
Περιβάλλοντος, Χωροταξίας και Δημοσίων Έργων. 

6. Τις 191/1995 και 17/1996 γνωμοδοτήσεις του Δη¬ 
μοτικού Συμβουλίου Δήμου Βριλησσίων. 

7 Την 9/συν. 29/14.11.1996 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος Νομαρ¬ 
χίας Αθηνών - Τομέας Ανατολικής Αττικής. 

8. Την 28/1997 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

10. Την 500/1997 γνωμοδότηση του Συμβουλίου της 


Επικράτειας με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Αρθρο 1 

Εγκρίνεται: 

Το πολεοδομικό σχέδιο τμήματος της πολεοδομικής 
ενότητας 4 περιοχή «Πάτημα» του Δήμου Βριλησσίων (Ν. 
Αττικής) με τον καθορισμό οικοδομήσιμων χώρων και πε¬ 
ζοδρόμου, όπως φαίνεται στο σχετικά χρωματισμένο πρω¬ 
τότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Τσπογραφικών Εφαρμογών 
με την 6200/1998 πράξη του και που αντίτυπό του σε φω- 
τοομίκρυνση δημοσιεύεται με το παρόν διάταγμα. 

Άρθρο 2 

Η περιοχή της οποίας το πολεοδομικό σχέδιο εγκρίνεται 
με το άρθρο 1 του παρόντος, υπάγεται ως προς την ει¬ 
σφορά σε γη στις διατάξεις των παρ. 4 και επόμενες του 
άρθρου 8 του Ν. 1337/1983. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1. 

Άρθρο 4 

1. Στους οικοδομήσιμους χώρους της παραπάνω περιο¬ 
χής, επιτρέπονται οι χρήσεις σμιγούς κατοικίας, όπως 
προσδιορίζονται από το άρθρο 2 του από 23.2.1987 Π.Δ/ 
τος (Δ' 166). 

2. Για τα οικόπεδα που έχουν πρόσωπο επί της οδού 
Αναπαύσεως (μη επιτρεπόμενης της συνένωσης οικοπέ¬ 
δων κατά την έννοια του βάθους) επιτρέπονται οι χρήσεις 
γενικής κατοικίας όπως προσδιορίζονται από το άρθρο 3 
του παραπάνω Π.Δ/τος και ειδικότερα: 

α) Κατοικίες και ξενώνες δυναμικού μικρότερου των 20 
κλινών. 

β) Εμπορικά καταστήματα για την εξυπηρέτηση των κα¬ 
θημερινών αναγκών της περιοχής (όπως είδη διατροφής, 
ψιλικά, φαρμακεία, χαρτοπωλεία), εμβαδού μέχρι 80 τ.μ. 
στο ισόγειο των κτιρίων, 
γ) Γραφεία και Ιατρεία εμβαδού μέχρι 80 τ.μ. 

Οι παραπάνω χρήσεις (β) και (γ) αθροιστικά δεν μπορεί 
να καταλαμβάνουν επιφάνεια μεγαλύτερη από τα πενήντα 
τοις εκατό (50%) της ωφέλιμης επιφάνειας που προκύ¬ 
πτει από την εξάντληση του συντελεστή δόμησης, 
δ) Κτίρια εκπαίδευσης, 
ε) θρησκευτικοί χώροι, 
οτ) Κτίρια κοινωνικής πρόνοιας, 
ζ) Πολιτιστικά κτίρια και εγκαταστάσεις, 
η) Αθλητικές εγκαταστάσεις. 

θ) Επαγγελματικά εργαστήρια, όπως ορίζονται στην 
παρ. 6 του άρθρου 1 του Π.Δ/τος 84/1984 και στην κατη¬ 
γορία «Γενική Κατηγορία» του Πίνακα της παρ. 2 του άρ¬ 
θρου 2 του παραπάνω Π.Δ/γματος εκτός από τη δραστη¬ 
ριότητα «Σφαγής ζώων και εκδοράς αυτών», 
ι) Πρατήρια υγρών καυσίμων. 

Άρθρο 5 

Στο πρόσωπο των οικοπέδων, οικοδομημένων ή μη, που 
βρίσκονται στην περιοχή της οποίας εγκρίνεται το σχέδιο, 
με το άρθρο 1 του παρόντος Π.Δ/τος επιβάλλεται πρακή- 
πτιο πλάτους τριών (3), τεσσάρων (4), πέντε (5) και δέκα 

(10) μέτρων, όπως φαίνεται στο διάγραμμα του άρθρου 1. 

Αρθρο 6 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται ως εξής: 

1. Ελάχιστο πρόσωπο: εννέα (9) μέτρα. 

Ελάχιστο εμβαδόν: διακόσια (200) τετρ. μέτρα. 

Δεν επιτρέπεται κατάτμηση οικοπέδων μικρότερων των 
1000 μ*. 

2. Επιπλέον των προϋποθέσεων της προηγουμένης πα¬ 
ραγράφου απαιτείται όπως α) στο οικοδομήσιμο τμήμα 
του οικοπέδου εγγράφεται κάτοψη κτιρίου με ελάχιστη 
επιφάνεια πενήντα (50.00) τετρ. μέτρα και ελάχιστη 
πλευρά πέντε (5.00) μέτρα και β) τα οικόπεδα δεν δη- 
μιουργήθηκαν από κατάτμηση που έγινε κατά παράβαση 
των διατάξεων του από 22.6.1983 Π.Δ/τος (Δ’ 284), 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Συντελεστής δόμησης: ογδόντα εκατοστά (0.80). 

5. Μέγιστο επιτρεπόμενο ύψος των ανεγερθησομένων 
κτιρίων: οκτώ μέτρα και εξήντα εκατοστά του μέτρου 
(8.60) μ. 

6. Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης μεγίστης κλίσης (30%) 
και ύψους μέχρι 2 μ. καθώς και η κατασκευή συμπαγούς 


στηθαίου ή υδατοδεξαμενής και καπνοδόχου ύψους >· 

1 μέτρο. 

7. Απαγορεύεται η κατασκευή κτιρίων επί υποστηλυμά¬ 
των (ΡΙΕΟΤΙ5). 

8. Επιτρέπονται οι ηλιακοί συλλέκτες με την προϋπό¬ 
θεση να προσαρμόζονται αρχιτεκτονικά στην επικάλυψη 
του κτιρίου. 

9. Απαιτείται έγκριση της Επιτροπής Πολεοδομικοϋ και 
Αρχιτεκτονικού Ελέγχου (ΕΠΑΕ) για τα κτίρια που ανεγεί- 
ρονται στα οικόπεδα που έχουν πρόσωπο στην οδό Ανα- 
παύσεως. 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήαεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΛΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ, 11637/2507 (3) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του Δήμου Αγρίνιου (Ν. Αιτωλοακαρνα¬ 
νίας) για την εκτέλεση του επείγοντος στεγαστικού 
προγράμματος του Οργανισμού Εργατικής Κατοικίας 
(Ο.Ε.Κ.) «ΑΓΡΙΝΙΟ IX» και καθορισμός όρων και περιο¬ 
ρισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
την παρ. 13 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α’ 
4) και με την παρ. 1 του άρθρου 29 του Ν. 2224/1994 
«Ρύθμιση θεμάτων εργασίας, συνδικαλιστικών δικαιωμά¬ 
των, υγιεινής και ασφάλειας των εργαζομένων και οργά¬ 
νωσης Υπουργείου Εργασίας και των εποπτευομένων από 
αυτό Νομικών Προσώπων και άλλες διατάξεις (Α' 112) και 
την παρ. 3 του άρθρου 27 του Ν. 1947/1991 (Α' 70). 

2. Τις διατάξεις των άρθρων 6 (παρ. 1) 7, 8 και 9 του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 13 (παρ. 1, 2 και 3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του Ν. 1772/1988" 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις (Α' 91). 

3. Την υπ’ αριθμ. Δ17α/03/99/Φ.2.2.1/29.10.1996 
απόφαση του Πρωθυπουργού και του Υπουργού Περιβάλ¬ 
λοντος, Χωροταξίας και Δημοσίων Έργων «Ανάθεση αρ¬ 
μοδιοτήτων Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξάις και Δημοσίων Έργων Χρήστο Βερελή και Θε¬ 
όδωρο Κολιοπάνο (ΦΕΚ 1006 Β/4.11.1996)». 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

5. Το 53056/464 /2.7.1997 έγγραφο της Δ/νσης Οικι¬ 


στικής Πολιτικής και Κατοικίας προς το Δήμο Αγρίνιου και 
το γεγονός ότι πέρασε άπρακτη η προθεσμία του άρθρου 
38 παρ. 3 του Π.Δ/τος 410/1995 «Κωδικοποίηση σε 
ενιαίο κείμενο νόμο με τίτλο «Δημοτικός και Κοινοτικός 
Κώδικας» των ισχυουσών διατάξεων του δημοτικού και 
κοινοτικού κώδικα, όπως τροποποιήθηκαν και συμπληρώ¬ 
θηκαν (Α' 231). 

6. Την 182/1997 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου ΟΤΑ, αποφασί¬ 
ζουμε: 

1. Εγκρίνεται τοπικό ρυμοτομικό σχέδιο στην εκτός 
σχεδίου περιοχή του Δήμου Αγρίνιου (Ν. Αιτωλοακαρνα¬ 
νίας), για την εκτέλεση επείγοντος στεγαστικού προγράμ¬ 
ματος του Οργανισμού Εργατικής Κατοικίας (Ο.Ε.Κ.), με 
την επωνυμία «ΑΓΡΙΝΙΟ IX», με τη δημιουργία: 

α) των 1, 2, 3 οικοδομικών τετραγώνων για την ανέ¬ 
γερση κατοικιών και 

β) οδών, κοινοχρήστου χώρου, χώρου γηπέδου ποδο¬ 
σφαίρου, χώρων πρασίνου - στάθμευσης, όπως οι ρυθμί¬ 
σεις αυτές φαίνονται στο σχετικό πρωτότυπο διάγραμμα 
σε κλίμακα 1:500, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
11637/1998 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Στο πρόσωπο των οικοπέδων οικοδομημένων ή μη, 
επιβάλλεται προκήπιο πλάτους τριών (3) μέτρων όπως 
φαίνεται στο σχετικό διάγραμμα. 

3. Οι όροι και περιορισμοί δόμησης ορίζονται ως εξής: 

α. Συντελεστής δόμησης: οκτώ δέκατα (0,8). 

β. Μέγιστο ποσοστό κάλυψης: πενήντα τοις εκατό 
(50%). 

γ. Μέγιστο επιτρεπόμενο ύψος των κτιρίων κατοικιών, 
εννέα και μισό (9,50) μέτρα, στο οποίο συμπεριλαμβάνε- 
ται και το ύψος της στέγης. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1998 

Ο ΥΦΥΠΟΥΡΓΟΣ 

θ. ΚΟΛΙΟΠΑΝΟΣ 

